ROMÂNIA

JUDEŢUL HARGHITA

CONSILIUL LOCAL MUNICIPAL

MIERCUREA–CIUC

HOTĂRÂREA Nr. 218/28.07.2017
privind aprobarea Documentaţiei de Avizare a Lucrărilor de Intervenţie pentru investiţia:
„Reabilitare conductă de aducţiune între str. Zsögödi Nagy Imre şi Staţia de epurare”

Consiliul Local al Municipiului Miercurea-Ciuc, întrunit în şedinţa ordinară din data de 28 iulie 2017;

Analizând Expunerea de motive nr. 12125 şi Raportul de specialitate nr. 12124 din data de 13.07.2017, întocmit de Biroul de investiţii din cadrul aparatului de specialitate a Primarului Municipiului Miercurea-Ciuc,  prin care s-a propus adoptarea unei hotărâri cu privire la aprobarea Documentaţiei de Avizare a Lucrărilor de Intervenţie pentru investiţia: „Reabilitare conductă de aducţiune între str. Zsögödi Nagy Imre şi Staţia de epurare”;
Pe baza rapoartelor comisiei pentru:

- administraţia publică locală, juridică, apărarea ordinii publice, respectarea drepturilor şi libertăţilor cetăţenilor;


- de studii şi prognoze economico-sociale, buget, finanţe, investiţii şi administrarea domeniului public şi privat;

- organizare şi dezvoltare urbanistică, realizarea lucrărilor publice, protecţia mediului înconjurător;

Luând în considerare prevederile art. 44 alineatul (1) din Legea nr. 273/2006 privind finanţele publice locale, cu modificările şi completările ulterioare;

Având în vedere prevederile Legii nr. 500/2002 privind finanţele publice;

În conformitate cu Hotărârea Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare;

Lucrarea, aparţinând Domeniul public al Municipiului Miercurea-Ciuc, conform Hotărârii Consiliului Local Municipal Miercurea-Ciuc nr. 6/2008, cu modificările și completările ulterioare, este prevăzută în Lista de investiţii, la subcapitolul 70.02.05.01 Alimentare cu apă
 aprobată prin Hotărârea nr. 58/2017 al Consiliului Local al Municipiului Miercurea-Ciuc privind aprobarea bugetului de venituri şi cheltuieli pe anul 2017, cu modificările şi completările ulterioare;



În temeiul prevederilor art. 36, alin. (2). literele b), c) şi d) şi alin. (4) litera d) şi e), alin. (6), art. 39 alin. (1), art. 45 alin. (2) litera e) şi art. 115, alin. 1), litera b) din Legea administraţiei publice locale nr. 215/2001, republicată, cu modificările şi completările ulterioare;

H O T Ă R Ă Ş T E :


Art. 1.  Se aprobă Documentația de Avizare a Lucrărilor de Intervenții pentru investiţia:„Reabilitare conductă de aducţiune între str. Zsögödi Nagy Imre şi Staţia de epurare” proiect nr. 2823.1/2017 elaborat de S.C. NOVATHERM  S.R.L. din Miercurea-Ciuc finanţat din bugetul local, care cuprinde principalele caracteristici, precum şi indicatori tehnico-economici ai investiţiei, după cum urmează :
1.) Valoarea estimată a lucrării:



508.722,76 lei   
 


la care se adaugă TVA în valoare de 

          96.666,82 lei ,  



din care:                




C+M      







446.305,00 lei





la care se adaugă TVA în valoare de 
         84.797,95 lei


2.) Durata de realizare a investiţiei: 60 zile


3.) Caracteristici tehnice: 



- Ţeavă PE    cu diamentrul nominal 315mm  – 1.062 ml
Art. 2. Cu aducerea la îndeplinire a prezentei hotărâri se însărcinează viceprimarul municipiului Szőke Domokos, Direcţia managementul proiectelor, achiziţii publice şi investiţii, și Direcţia economică - Compartimentul financiar contabil şi control financiar de gestiune din cadrul aparatului de specialitate al primarului municipiului Miercurea-Ciuc.


Art. 3. Prezenta hotărâre se comunică:

a) Instituției Prefectului Judeţului Harghita;


b) Primarului municipiului Ráduly Róbert Kálmán;


c) Viceprimarului municipiului Szőke Domokos;


d) Biroului de investiţii;


e) Direcţiei economice- Compartimentul financiar contabil şi control financiar de gestiune;


f) Biroului de achiziții publice;

g) Direcţiei managementul proiectelor, achiziţii publice şi investiţii;


h)  S.C. NOVATHERM  S.R.L. din Miercurea Ciuc
	                 Preşedintele şedinţei

                    ORBÁN ZSOLT
	Contrasemnează pentru legalitate – Secretarul  municipiului

 WOHLFART RUDOLF



































